Á vefsíðunni Lifðu núna segir frá því að Ásdís Skúladóttir leikstjóri var nýlega á Höfn í Hornafirði og talaði þar á málþingi sveitarfélagsins og Félags eldri Hornfirðinga , undir yfirskriftinni , Er gott að eldast ? Hún fjallaði meðal annars um Gráa herinn , baráttu eldri borgara fyrir bættum kjörum og fjölmörg mál sem þá varðar . Grípum hér niður í skemmtilegar hugleiðingar hennar um ellina . „ Það má kannski segja að stríðsárakynslóðin sé komin á kreik eða eins og hún er stundum kölluð ´ 68 kynslóðin . Sú kynslóð lifði það að í Evrópu logaði allt í illdeilum og átökum , Kúbudeilan , óttinn við kjarnorkustyrjöld , stríðið í Víetnam , Marteinn Lúther skotinn , John F. Kennedy skotinn , Robert Kennedy skotinn , námsmenn víða um heim vildu nýtt verklag , ný viðhorf og námslán sem eitthvert gagn væri að . En þessi kynslóð óx líka upp við vissa velmegun eftirstríðsáranna og söngvana „ Bjössa á mjólkurbílnum “ , „ Villiöndina “ , Elvis Presley og allt upp í Bítlana sem spurðu : „ Will you still need me , will you still feed me when I am 64 ? “ Elli kerling getur verið sumum grimm og miskunnarlaus – enda lifir enginn ellina af . Hún getur verið fólki mismunandi farsæl og á stundum ráðum við lítið við það ferðalag . Fólk er flest hvað ekki kvartssárt og það er nú svona fremur haldið aftur af okkur en hitt að vera að kvarta . Ég get ekki stillt mig um að geta þess hér af því ég nefni orðið grimmd að mannfræðirannsóknir hafa leitt í ljós að víða eru til heimildir um að á hallæristímum og í nístandi harðindum var gripið til þess að bera út sjúklinga , gamalmenni og börn , í þann harðbakka og vitað var að einhverjir hlytu að falla . Í Skarðsbók segir t.a.m. um veturna árin 975 - 976 – þá var nístandi kuldi eða og gífurlegt harðræði á landi hér : „ Þá átu menn hrafna og melrakka og mörg óátan ill var etin , en sumir létu drepa gamalmenni og ómaga og hrinda fyrir hamra . “ Orðræða þessarar bókar á erindi við okkur en þann dag í dag . Á einum stað segir : „ Afreksverkin verða ekki unnin með líkamskröftum , flýti né fjöri . Þar verður að koma til skynsamlegt vit , myndugleiki og dómgreind . Og að lokum … . „ Svarið við því hvenær við erum orðin gömul , er svona “ , sagði Ásdís og vitnaði í útvarpsmanninn og leikhúsfrömuðinn Óskar Hermannsson – „ Þegar þú skilur ekkert í þessum löggum á fermingaraldri niður í bæ “ .